
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS 2011-2017 METŲ PLĖTROS STRATEGINIO PLANO PAPILDYMO IR PATIKSLINIMO  

2012 m. kovo 29 d. Nr. T-153
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 str. 1 d., nusprendžia,


papildyti ir patikslinti rajono savivaldybės 2011​-2017 metų plėtros strateginį planą, punktus išdėstant:

 
1. 1. prioriteto (verslo bei ekonomikos, infrastruktūros plėtros ir saugios aplinkos skatinimas) 1.2. tikslo (plėtoti paramą verslui) 1.2.3. uždavinį (apsaugoti biologinį gamtos paveldą) papildyti priemonėmis: 

1.2.3.13. gerinti Zyplių dvaro sodybos tvenkinių būklę (rezultato rodiklis – sutvarkytų tvenkinių skaičius – 4 vienetai), lėšų poreikis 300 000,00 Lt, iš jų finansavimo šaltiniai ES regioninės plėtros fondas - 270 000,00 Lt, rajono savivaldybės administracija – 30 000,00 Lt;


1.2.3.14. gerinti Gelgaudiškio dvaro sodybos tvenkinių būklę  (rezultato rodiklis – sutvarkytų tvenkinių skaičius – 5 vienetai), lėšų poreikis - 900 000,00 Lt, iš jų finansavimo šaltiniai ES regioninės plėtros fondas – 810 000,00 Lt, rajono savivaldybės administracija – 90 000,00 Lt.

2. 2 prioriteto (visuomenės švietimo, mokymo(si) ir sveikatingumo gerinimas, socialinio saugumo užtikrinimas) 2.5. tikslo (sudaryti sąlygas plėtoti sveiką gyvenimo būdą ir sportą) 2.5.3. uždavinį (plėtoti sporto ir aktyvaus laisvalaikio praleidimo infrastruktūrą) priemone 2.5.3.6. – statyti automobilių ir motociklų sporto kompleksą Kidulių seniūnijoje, Palankinės kaime (rezultato rodiklis – įrengtų kempingų skaičius  – 1 vienetas), lėšų poreikis – 4 000 000,00 Lt, iš jų finansavimo šaltiniai ES regioninės plėtros fondas – 3 400 000,00 Lt, nacionalinis biudžetas – 200 000,00 Lt, rajono savivaldybės biudžetas – 200 000,00 Lt, privačios lėšos – 200 000,00 Lt.


3. 3 prioriteto (krašto kultūrinio savitumo puoselėjimas ir turizmo skatinimas) 3.2. tikslo (suformuoti patrauklaus turizmui ir poilsiui krašto įvaizdį) 3.2.2. uždavinį (gerinti ir plėtoti turizmo infrastruktūrą) priemone 3.2.2.7. – įrengti Kiduliuose Palankinės kempingą (rezultato rodiklis – įrengtų kempingų skaičius – 1 vienetas), lėšų poreikis – 4 000 000,00 Lt, iš jų finansavimo šaltiniai ES regioninės plėtros fondas – 3 500 000,00 Lt, nacionalinis biudžetas – 200 000,00 Lt, rajono savivaldybės biudžetas – 100 000,00 Lt, privačios lėšos – 200 000,00 Lt.


4. patikslinti 2 prioriteto (visuomenės švietimo, mokymo(si) ir sveikatingumo gerinimas, socialinio saugumo užtikrinimas) 2.2. tikslo (pagerinti mokymo, ugdymo ir švietimo paslaugų kokybę) 2.2.5. uždavinio (modernizuoti mokymo įstaigų materialinę bazę) priemonės 2.2.5.1. pavadinimą – renovuoti ir modernizuoti ikimokyklinio ugdymo įstaigas ir mokyklas: „Varpo“ Lekėčių, Kidulių mokyklas, Kudirkos Naumiesčio Vinco Kudirkos gimnaziją, Kudirkos Naumiesčio Vinco Kudirkos gimnazijos skyriaus-darželį „Linelis“, (lėšų poreikis – 14 100 000,00 Lt, iš jų savivaldybės lėšos 2 750 000,00 Lt, nacionalinio biudžeto – 3 060 000,00 Lt, ES – 8 290 000,00 Lt). 

